Egészségesnek hitt ételek, amelyek valójában nem is azok! | Peak girl
Gyümölcsös joghurt, persze, jöhet, az biztosan egészséges. De valóban egészséges-e a jó magas telített zsír-és a cukortartalma mellett? És mennyire jó neked a mozi elmaradhatatlan kelléke, a pattogatott kukorica, vagy a müzli szeletek és még sorolhatnám. Sőt, inkább sorolom!
A panírozott halrudacskák nagy mennyiségű adalékanyagot és sót tartalmaznak, az előrecsomagolt műanyag dobozos saláták C-vitamin tartalmának nagy része már múlté. A befőttek javarészt cukorral készülnek, így a gyümölcsben eleve benne levő gyümölcscukron felül répacukorral is jól megszívja magát a készítmény.
“Zabkása helyett tudsz javasolni valami gabonafélét, amit lehet enni?”
Hogy őszinte legyek nekem nem ízlik a zabkása. Régen se szerettem, most megpróbáltam újra, de most sem.”– írta Zsuzsi, egyik online bajnokom. A zabkása pozitív hatásait nem fogom felsorolni századszor, mindenki tudja.
De a zabnak úgyis magas a szénhidrát tartalma, nem mindegy, 2 szelet kenyeret vagy zsemlét eszem meg?”
A szénhidrát mennyiségében a rostokra is oda kell figyelnünk. A rost mennyisége jóval több a zabkorpában, de a rostokat a nem felszívódó szénhidrátoknál értelmezzük. A másik, hogy a zabkorpában lévő béta-glukán nevű élelmi rostanyaga hatásosan csökkenti a káros koleszterin-szintet. Ezek alapján nem kétséges, mit érdemes választanod.
A másik, amire figyelj oda, hogy nem mindegy még azonos szénhidráttartalom mellett sem, melyik élelmiszer, milyen gyorsan emeli meg a vércukorszintedet. Minél gyorsabban, annál hamarabb leszel éhes, annál inkább kerülnöd kellene. Ne dőlj be a reggeli kekszek délig tartó hatásának a reklámban!
Ha puffadsz, fáj a hasad, akkor valószínű, hogy laktóz-, vagy gluténérzékeny is vagy. A reggeli kekszek esetén különösen felhívnám a figyelmedet, hogy a gabonában lévő lektinek jelentősen irritálhatják a beleidet.
Óvatosan a reggeliző pelyhekkel! A cukor emeli a triglicerid szintedet, lelassítja a fehér vérsejtjeidet, cukorbetegséghez, szívinfarktushoz és rákhoz vezethet. És a gyümölcslevek, sport italok, energiaitalok, szintén ez, az egészségesnek vélt kategória.
Nem vagyok kocka, a gyerekeimnek is adok cukrot, cukros édességeket, viszont mértékkel. Ha 70%-ban betartod a szabályokat, nem fogsz sóvárogni, viszont csúcsformában tarthatod magadat. De csak azután, ha elérted a kívánt testsúlyt. Addig nem.
Mi a helyzet a tejjel diétában?
„Muszáj innom a kávémhoz tejet”- nem vagyok bigott, nem mondom, hogy ne igyál. És mivel ember vagyok, hétköznapi ember, nem pedig a tökéletes testre törekedő istennő, ezért én is iszom tejet, bármennyire is tiltják sokan.
Több diétában ajánlják a rizstejet, de megnézted valaha már a fehérjetartalmát? Szinte semmi. Mit tartalmaz? Cukrokat és szénhidrátot. Tehát nem annyira célszerű a fentiek alapján rizstejjel kiváltani a tehéntejet.
A szójatej esetében megoszlanak a vélemények, nekem nem vált be, de ha neked igen, próbálgasd!
A kókusztej, ha ízesítetlen, 1 gramm alatti is lehet a szénhidrát tartalma, viszont itt is negatívum, hogy fehérjét gyakorlatilag alig tartalmaz. A mandulatejjel ugyanez a helyzet.
Ehetsz gyümölcsöt, ha fogyni szeretnél?
Muszáj megenni a jól lehűtött dinnyét, barackot, narancsot, és mindent, ami jön, igaz? Ott vannak a polcokon a diétás termékeknél a gyümölcscukros termékek, divat fruktózzal édesíteni. Ha megteszed, akkor fogyásod üteme megállhat! A fruktózzal édesítés az egyik legnagyobb baklövés, amit elkövethetsz akár fogyni szeretnél, akár súlyt tartani.
Honnan tudhatod, hogy már tényleg nem vagy éhes?
A leptin hormon jelzi, ha már nem vagy éhes, ezért telítettség jelző hormonnak is hívják. Ha eszel, a leptin szintje növekszik, és az étvágyad csökken. Ha egészséges vagy, a leptin hormonjaid jelzik az agynak, hogy elegendő tápanyag áll rendelkezésedre a testedben. A viszonylagosan magas fehérjetartalmú diéta fokozza a leptin érzékenységed és ez legyen a célod! A fehérjefogyasztásnak van a leginkább telítő hatása, fokozza az alapanyagcserét és ilyenkor a fogyás csak a zsírszövetből történik. A 90 napos diétában az önálló gyümölcsnap már ezért állja meg a helyét, éppúgy nem, mint a gyümölcskúrák, vagy a “délig csak gyümölcsöt eszem” idea.
Nos, a fruktóz nem emeli ugyan az inzulinszintet, viszont csökkenti a leptin szintet, és mellette a fruktóz a zsírrá alakul, miután feltöltötte a máj glikogénraktárait. Azaz kettős csapást mér rád: egyrészt a máj glikogénraktárait tudja feltölteni, utána zsírrá alakul, másrészt pedig nem érzed, hogy jól vagy lakva, tehát ismét a következő falat után nyúlsz.
Miért ajánlják mégis ezek ellenére a gyümölcs fogyasztását?
A gyümölcsök nem okoznak inzulinszint kiugrást, magas a vitamin- és ásványi anyag-, illetve rosttartalmuk. De mértékkel fogyaszd őket, ha nem akarod a falat kaparni az éhségtől! És ne felejtsd el, elég könnyű feltölteni a máj raktárait, és minden további fruktóz a zsírszövetedbe megy!
A hozzáadott cukrot tartalmazó italok (például cukrozott gyümölcslevek), ételek (például cukrozott befőttek), az aszalt gyümölcsök, és a magas cukortartalmú gyümölcsök kerülendőek.
Ha teljes kiőrlésű ételeket eszel, lefogysz?
A teljes kiőrlésű ételek szintén magas glikémiés indexű élelmiszerek, azaz gyors vércukor és inzulinnövekedést okoznak. És mikor eszed őket? Általában éppen reggel, amikor a legrosszabb az inzulin-érzékenységed, azaz leginkább hízni fogsz tőle. Mit okozhat? Növeli a rák, a szívbetegségek, az Alzheimer és a cukorbetegség kockázatát.
A szívbarát csak annyit jelent, hogy a koleszterinre jó hatással van, de a fogyásodra biztosan nem!
Egészségesek a felvágottak?
A szója a sertés- és baromfihús vízfelvételi képességét javítja, éppen úgy, mint a bőrke. Illetve a másik a tejpor. Miért van tejpor a felvágottakban? Nos, a kevés hústartalom mellett a fehérjetartalom növelésére ki kell találni valamit. Ott van még a nátrium-glutamát, mint összetevő, ami az íz helyettesítésre szolgál. Számos vizsgálat tárgyát képezi ez az allergizáló, alapvetően íztelen, agyunkra ható anyag.
Ez a cikkem nem azért született, hogy még jobban megnehezítsem a dolgodat diétában, de nagyon fontos odafigyelned arra, hogy milyen ételeket teszel a tányérodra, amelyekről azt hiszed, hogy megállják a helyüket diétában.
Egészséges ételek diétában
Hozzászólások	7741
cukormentes termékek, diétás ételek, egészséges ételek
Andrea szerint:	2016-11-12 - 18:37	Az ilyen cikkeket mindig fenntartással fogadom, gondoljunk csak a tojás megítélésére. 🙂
Egyébként ha megoldható, kérlek javítsátok ki a rossz -ba, -be/ -ban, -ben ragozást. (“Miért van tejpor a felvágottakba?”)
Nagy Csilla szerint:	2016-11-14 - 09:25	Köszi Andi, korrigáltuk!:)
Étkezési és Edzés Villám Tippek Neked egy fitnesz bajnoktól Home > Blog > Tudatos táplálkozás > Egészségesnek hitt ételek, amelyek valójában nem is azok!
Most akkor én kövér vagyok? Innen tudhatod!Kifejezetten nehéz feladat objektíven megítélni a saját külsőnket és a fizikai állapotunkat. Honnan tudhatod, hogy túlsúlyos vagy?Mi az a GI és van-e nála jobb mérőszám, ha diétáról van szó?A GI megmutatja, hogy adott élelmiszer szénhidrát tartalmánál fogva milyen gyorsan emeli meg a vércukorszintet. Elegendő ez számodra?14 tipp a bűntudat és lemondás nélküli karácsonyi időszakhozA szeretet ünnepe különösen kritikus időszak a diétázók számára. Ne hagyd, hogy bűntudatod legyen a plusz kilók miatt!Close